Bregaglia

Bregaglia estas la ununura komunumo de la komunumaro Bregaglia kaj la distrikto Malojo en Kantono Grizono, Svislando. Germanlingva nomo: Bergell. Ĝi havis 1613 loĝantojn je la 31-a de decembro 2009. Ĝia ĉefloko estas la vilaĝo Vicosoprano. Ĝi estas unu el la tri itallingvaj valoj de la kantono Grizono.

 Geografio 
La teritorio de la komunumo Bregaglia kongruas kun tiu de la samnoma komunumaro. Ĝi konsistas el la supra parto de la valo de la rivero Mera, alfluanto de la Lago de Como, kiu nomiĝas kiel la komunumo Valo de Bregaglia, kaj la fontregiono de la rivero Eno ĝis ties alfluo al la Lago de Silso. La akvodislimon inter la du riveroj formas la Malojopasejo. Al la komunumo apartenas en la Valo de Bregaglia la vilaĝoj Bondo kun Promontogno kaj Castelmur, Castasegna, Soglio, Stampa kaj Vicosoprano kun la frakcioj Roticcio, Pongello kaj Casaccia, kaj en Engadino la vilaĝoj Malojo kaj Isola, kiuj antaŭ al fondo de la komunumo Bregaglia apartenis al la komunumo Stampa. La plej alta punkto de la komunuma teritorio estas kun alteco de 3367 m s.m. la kulmino de Pizzo Cengalo ĉe la landlimo al Italio. En sudo de la komunumo troviĝas Albigna-Glaĉero, kies elfluo nutras la baraĵlagon Lago de Albigna.

 Trafiko 
Tra Bregaglia pasas la kantona ĉefvojo n-ro 3 de Samedan trans Malojopasejo, kiu en Soglio en Italio fariĝas la ŝtata vojo n-ro 37 ĝis Chiavenna. Al la publika transportreto la komunumo estas konektita per la poŝtaŭtolinio de Sankta Maŭrico al Chiavenna.

 Historio 
La komunumo Bregaglia estis kreita la 1-an de januaro 2010 el la ĝis tiam aŭtonomaj komunumoj Bondo, Castasegna, Soglio, Stampa kaj Vicosoprano.

La unua dokumenta mencio de Bregaglia datiĝas el la jaro 46 kiel Bergale.Fonto: Adolf Collenberg: Valo Bregaglia en Historia Leksikono de Svislando (2005-11-15)

 Vidu ankaŭ 
 Komunumaro Bregaglia

 Notoj kaj referencoj 


 Eksteraj ligiloj 

 Oficiala retejo de la komunumo Bregaglia 
 Retpaĝo pri Bregaglia sur turisma retejo de Engadino